ઉલ્લેખનીય છે કે, મર્જર માટેનું આખરી ક્લિયરન્સ બંને કંપનીએ નક્કી કરેલી 30 જૂનની મર્યાદાના લગભગ બે મહિના પછી આવ્યું છે. વોડાફોનના સીઇઓ વિટોરિયો કોલાઓએ ગયા મહિને ભારતની મુલાકાત લીધી હતી. તેમણે ઓગસ્ટમાં મર્જર પૂરું થવાનો અંદાજ વ્યક્ત કર્યો હતો. વોડાફોન ઇન્ડિયા અને આઇડિયા બંને રિલાયન્સ જીઓ સામે ઝડપથી બજારહિસ્સો ગુમાવી રહ્યા હોવાથી સેક્ટર એનાલિસ્ટ્સ મર્જર ઝડપથી પૂરું કરવા પર ભાર મૂકી રહ્યા છે.